Līgums par profesionālās izglītības iestādes

**izglītojamā mācību praksi**

<Norādiet līguma noslēgšanas vietu, datumu>

Izglītības iestāde – **<Norādiet izglītības iestādes nosaukumu>**, tās vadītāja <Norādiet paraksttiesīgās personas vārdu un uzvārdu> personā, turpmāk – **izglītības** **iestāde**,

darba devējs – **<Norādiet iestādes nosaukumu>**, tās vadītāja <Norādiet paraksttiesīgās personas vārdu un uzvārdu> personā, turpmāk –– **prakses vieta**,

un izglītojamais – **<Norādiet vārdu un uzvārdu>**, turpmāk **– praktikants**,

visi kopā turpmāk – **puses**, vienojas par sekojošo:

## I. Līguma priekšmets

Profesionālās izglītības iestādes praktikanta <Norādiet praktikanta vārdu un uzvārdu (personas kodu)> mācību prakse, turpmāk – **prakse**, notiek prakses vietā <Norādiet prakses vietas nosaukumu, adresi, profesiju lokatīvā, prakses ilgumu, grafiku> saskaņā ar prakses programmu (izglītības iestāde sagatavo un pievieno šim līgumam prakses programmu - pielikumu Nr.1).

## II. Pušu pienākumi un tiesības

2.1. **Izglītības iestāde:**

2.1.1. iepazīstina praktikantu ar mācību prakses mērķiem, uzdevumiem un vērtēšanas kritērijiem, kā arī ar viņa tiesībām un pienākumiem mācību prakses laikā;

2.1.2. ieceļ prakses vadītāju – profesionālās izglītības iestādes darbinieku <Norādiet prakses vadītāja vārdu un uzvārdu>, tālr. <Norādiet prakses vadītāja tālruni>, kurš kontrolē mācību prakses norisi un sniedz atbalstu praktikantam mācību prakses laikā saskaņā ar profesionālās izglītības iestādes apstiprināto prakses programmu, nodod prakses programmu prakses vadītājam no prakses vietas puses;

2.1.3. ja prakses vietā tiek konstatēti praktikanta dzīvību vai veselību apdraudoši apstākļi, izglītības iestāde var atsaukt praktikantu no prakses vietas, kamēr tiek novērsti minētie apstākļi, par to paziņojot prakses vietai; šajā gadījumā pēc pušu rakstiskas vienošanās var mainīt prakses vietu;

2.1.4. pēc mācību prakses, pamatojoties uz praktikanta iesniegtajiem prakses dokumentiem, kas saskaņoti ar prakses vietu, novērtē mācību praksi;

2.1.5. nodrošina praktikanta apdrošināšanu pret nelaimes gadījumiem mācību prakses laikā.

2.2. **Prakses vieta:**

2.2.1. nodrošina praktikantam prakses programmai (pielikums Nr.1), kā arī darba aizsardzības prasībām, ugunsdrošības un sanitāri higiēniskajām normām atbilstošu darba vietu;

2.2.2. norīko prakses vadītāju – atbilstošajā profesijā strādājošu prakses vietas pārstāvi <Norādiet prakses vadītāja vārdu un uzvārdu>, tālr. <Norādiet prakses vadītāja tālruni>, kurš uzrauga kvalifikācijas prakses norisi, apstiprina praktikanta ierakstus prakses dienasgrāmatā vai prakses pārskatu un sagatavo praktikanta raksturojumu;

2.2.3. nodrošina praktikanta apmācību darba aizsardzības jautājumos, tai skaitā ievadapmācību un instruktāžu prakses vietā, kā arī veic instruktāžu ugunsdrošībā un nodrošina praktikanta uzraudzību, līdz viņš apgūst drošas darba metodes un paņēmienus;

2.2.4. nodrošina praktikantu ar prakses veikšanai nepieciešamajiem materiāliem, instrumentiem, darba tērpu un darba aizsardzības līdzekļiem;

2.2.5. neizmanto praktikantu darbos, kas neatbilst prakses uzdevumiem;

2.2.6. informē izglītības iestādi par gadījumiem, kad praktikants neievēro prakses vietas iekšējās darba kārtības noteikumus, vai nelaimes gadījumiem prakses vietā. Ja nepieciešams, nepielaiž praktikantu pie tālākās prakses izpildes, par to paziņojot izglītības iestādei;

2.2.7. prakses vietai ir tiesības atteikties no saistību izpildes, kas izriet no šī līguma, par to paziņojot izglītības iestādei, ja praktikants atkārtoti neievēro prakses vietas norādījumus prakses veikšanai, iekšējās kārtības noteikumus, darba drošības vai aizsardzības prasības.

2.3. **Praktikants:**

2.3.1. izpilda prakses programmā noteiktos uzdevumus (pielikums Nr.1);

2.3.2. ievēro prakses vietas iekšējos darba kārtības noteikumus;

2.3.3. veic darbu kvalitatīvi un prakses vietas noteiktajos termiņos, bet nepārsniedzot praktikantam paredzēto mācību slodzi (36 vai 40 mācību stundas nedēļā);

2.3.4. ievēro prakses vadītāju norādījumus;

2.3.5. ievēro darba aizsardzības un drošības prasības;

2.3.6. saudzīgi apietas ar prakses vietas inventāru un uzņemas materiālu atbildību par Prakses vietas izsniegtā inventāra bojājumiem, ja inventāra bojājumi radušies praktikantam rīkojoties apzināti, to izmantojot darba uzdevumam neparedzētiem mērķiem, neievērojot prakses vietas iepriekš noteiktos inventāra izmantošanas noteikumus;

2.3.7. neizpauž komerciālos noslēpumus (par kuriem prakses vieta rakstveidā ir norādījusi, ka tas ir komerciālais noslēpums);

2.3.8. noformē prakses dokumentus (aizpilda prakses dienasgrāmatu, sagatavo prakses pārskatu) un līdz noteiktajam laikam iesniedz tos izglītības iestādē;

2.3.9. par neierašanos prakses vietā un iemesliem nekavējoties paziņo prakses vietai (prakses vadītājam) un izglītības iestādei (prakses vadītājam);

2.3.10. informē izglītības iestādi par šī līguma saistību neievērošanu no prakses vietas puses, dēļ kā praktikants nevar īstenot prakses programmā noteiktos uzdevumus (pielikums Nr.1);

2.3.11. praktikantam ir tiesības atteikties no prakses darbu veikšanas, ja darba apstākļi rada draudus tā personiskajai vai apkārtējo cilvēku veselībai un dzīvībai, par to paziņojot prakses vietai un izglītības iestādei.

## III. Papildu nosacījumi

3.1. Līgums var tikt izbeigts šādos gadījumos un kārtībā:

3.1.1. Pusēm rakstiski par to vienojoties;

3.1.2. ja Praktikants vienpusēji izbeidz Līgumu ar Izglītības iestādi par Izglītības programmas apguvi un/vai Izglītības programmas maiņu pret citu vai noformē mācību pārtraukumu;

3.1.3. Prakses vietai vienpusēji, rakstiski paziņojot 5 darbdienas iepriekš par to Izglītības iestādei un Praktikantam, ja Praktikants atkārtoti neievēro Prakses vietas vai Prakses vietas prakses vadītāja norādījumus un/vai Prakses vietas iekšējās darba kārtības noteikumus, vispārējus darba aizsardzības noteikumus un citus Prakses vietas noteikumus, par kuru ievērošanu un izpildi Praktikants ir parakstījies Prakses vietas attiecīgajos žurnālos, vai citas Līgumā noteiktās saistības;

3.1.4. Izglītības iestādei vienpusēji, rakstiski paziņojot 5 darbdienas iepriekš to Prakses vietai, ja Prakses vieta nepilda Līgumā noteiktās saistības;

3.1.5. ja kāda no pusēm vēlas pārtraukt līgumu tā noteikumu neievērošanas gadījumā, tad pārkāpumam jābūt fiksētam rakstiski, un par līguma vienpusēju laušanu pārējās puses rakstiski brīdina vismaz 5 (piecas) darbadienas iepriekš. Līguma izbeigšanas gadījumā Pusēm ir pilnībā jāizpilda visas saistības, kas radušās līdz līguma izbeigšanai. Puse, kuras pārkāpuma dēļ līgums tiek izbeigts, sedz pārējām Pusēm nodarītos tiešos zaudējumus Latvijas Republikas normatīvajos aktos noteiktajā kārtībā;

3.2. Visus strīdus par līgumsaistībām puses risina pārrunu ceļā. Ja viena mēneša laikā puses nespēj vienoties, strīdi tiek risināti tiesā Latvijas Republikas normatīvajos aktos noteiktajā kārtībā;

3.3. Visi līgumā izdarītie grozījumi ir spēkā tikai tādā gadījumā, ja tie iesniegti rakstiski un apstiprināti ar visu pušu parakstiem;

3.4. Līgums stājas spēkā tā parakstīšanas dienā un ir spēkā līdz Pušu saistību pilnīgai izpildei;

3.5. Līgums sastāv no līguma pamatteksta un prakses programmas -pielikums Nr.1;

3.6. Līgums sastādīts trijos eksemplāros, viens eksemplārs atrodas – izglītības iestādē, otrs – prakses vietā, trešais – pie praktikanta. Visiem eksemplāriem ir vienāds juridiskais spēks.

|  |  |  |
| --- | --- | --- |
| **Izglītības iestāde**  <Nosaukums>  <Reģistrācijas Nr.>  <Bankas konta Nr.>  <Prakses vadītāja vārds un uzvārds>  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/  <Iestādes paraksttiesīgās personas vārds un uzvārds>  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/ | **Prakses vieta**  <Nosaukums>  <Reģistrācijas Nr.>  <Bankas konta Nr.>  <Prakses vadītāja vārds un uzvārds>  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/  <Prakses vietas paraksttiesīgās personas vārds un uzvārds>  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/ | **Praktikants**  <Vārds un uzvārds>  <Personas kods>  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/  Nepilngadīgā praktikanta vecāks (aizbildnis):  <Vecāka (aizbildņa) vārds un uzvārds>  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/ |